Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, irakasleei eginiko erasoak direla-eta Hezkuntza Departamentuak 2017-2018 ikasturtean eginiko jarduketei eta 2018-2019 ikasturtean eginen dituen jarduketei eta balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

**F**oru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Hezkuntzako kontseilari Maria Solana andreak Legebiltzarraren Hezkuntza Batzordean ahoz erantzun dezan:

Datuen arabera, irakasleen aurkako 178 eraso gertatu ziren 2017-2018 ikasturtean. Gauzak horrela, honako hau jakin nahi dugu: Departamentuak zer balorazio egiten du, zer egin du eta zer eginen du 2018-2019 ikasturtean, irakasleen eta bestelako irakasle-kidegoen prebentzio, sentsibilizazio, arreta eta erreparazioaren arloan?

Iruñean, 2018ko abuztuaren 21ean

Foru parlamentaria: Teresa Sáez Barrao